### Beslutning

Taget til efterretning.

Afbud: Einer Sørensen, Yda Friis

### Sagsfremstilling

## Resume og sagens baggrund

Kommunalbestyrelsen skal med denne sag tage borgerrådgiverens anden beretning til efterretning – for beretningsperioden 1. juni 2023 – 31. maj 2024.

## Indstillinger

Kommunaldirektøren indstiller at borgerrådgiverens beretning tages til efterretning.

## Behandling

Økonomiudvalget, Kommunalbestyrelsen.

## Sagsfremstilling

Borgerrådgiveren skal i en årlig beretning redegøre for sin virksomhed, herunder eventuelle konstateringer af overordnede forhold inden for borgerrådgiverens kompetence, som ikke er tilfredsstillende i kommunens sagsbehandling og borgerbetjening m.v. Borgerrådgiveren kan i den forbindelse komme med forslag og anbefalinger til Kommunalbestyrelsen. Beretningen offentliggøres – og er i denne sag vedlagt som bilag.

Borgerrådgiveren kommer i beretningen med fire anbefalinger:

* Anbefaling om fremdrift i sagerne.
* Anbefaling om at agere fremfor at reagere (og ”jo før jo bedre”).
* Anbefaling om at undskylde fejl – og ikke blot beklage.
* Anbefaling om opmærksomhed på faldgruber i det fortsatte arbejde med AI (kunstig intelligens).

Borgerrådgiverens beretning er udarbejdet for perioden 1. juni 2023 – 31. maj 2024. Kommunalbestyrelsen behandler den årlige beretning på førstkommende møde efter sommerferien.

## Økonomiske konsekvenser

Ingen.

### Sagens forløb

21/08/2024 Økonomiudvalget
Anbefales.